།།
སོ་སོ་མ་ཡིན་ཐ་མི་དད་དུ་བསྒོམ།།
ལྷན་སྐྱེས་ཆེན་པོའི་དོན་གྱི་ངོ་བོ་ཉིད།།
བྱིན་གྱིས་བརླབ་ཕྱིར་ཁ་སྦྱོར་རླུང་དང་སྦྱོར།།
ལས་སྦྱོར་ཀུན་གྱི་མཐར་ཐུག་རྫོགས་པ་ཆེ།།
འཇའ་ལུས་ཕུང་པོ་འོད་ཀྱི་སྙིང་པོར་གྱུར།།
རྟག་ཏུ་ཉམས་སུ་བླང་བས་རྫོགས་སངས་རྒྱས།།
409

ཁྲིད་ཡིག་གི་སྐོར།

སྙིང་གི་ཡང་ཏིག་གསང་བ་ཐུགས་ཀྱི་གཏེར།།
འདི་ལ་གཞན་དུ་ཡོད་ན་ན་ར་སྐན།།
ཅེས་དཔེ་རྒྱུད་ནས་ཇི་ལྟར་གསུངས་བ་བཞིན་ཉམས་སུ་བླངས་ཤིང༌།
སྲོག་ཐུར་གནད་ཀྱི་རླུང་དབུ་མར་ཞུགས་གནས་ཐིམ་གསུམ་ངག་ཇིལྟ་བ་བཞིན་ཉམས་
སུ་བླངས་པས། འབྲས་བུ་ཕྱི་དུས་ལ་མི་འཇོག་པར་ཉམས་མྱོང་མངོན་གྱུར་གྱི་
གནད་དོ།།
དེ་ལྟར་སྐུ་གསུམ་ལམ་ཁྱེར་གྱི་གདམས་པ་དེ་རྣམས་ལ། བོགས་འདོན་ཞིང་
གེགས་སེལ་བ། གཏུམ་མོ། འོད་གསལ། རྨི་ལམ། སྒྱུ་ལུས། འཕོ་བ་ཡེ་
ཤེས་ཟང་ཐལ་སོགས་སྐྱེ་ཤི་བར་དོར་མངོན་དུ་གྱུར་པ་ཞིག་དགོས་ཏེ། དེ་ལ་ཐོག་མར་
གསང་བའི་དབང་གི་ལམ་གཏུམ་མོ་བདེ་དྲོད་རང་བྱིན་གྱིས་བརླབ་པའི་རིམ་པ་ནི།
མེ་ཐབས་དྲུག་བཅིངས་བཅས་ལ་རླུང་རོ་ཕྱིར་བསལ། རང་ལུས་སྟོང་གསལ་རྡོ་རྗེ་
རྣལ་འབྱོར་མ་ཡིད་ལུས་ཀྱི་རྣམ་པར་བསྒོམས་པའི་ཁོང་དབུས་སུ།
ཨ་ཝ་དྷུ་ཏཱིའི་སྦ་ལྕགས་འབྲིང་པོ་ཙམ།།
ཕྱི་དཀར་ལ་སྐུ་ཡི་རྡོ་རྗེ་བདེ་བ་རྒྱས།།
ནང་དཀར་གསུང་གི་རྡོ་རྗེ་གསལ་མདངས་ལྡན།།
དབུས་ཀྱི་ནམ་མཁའ་མཐིང་གསལ་དྭངས་མ་ནི།།
ཐུགས་ཀྱི་རྡོ་རྗེ་སྐྱེ་མེད་ཀ་དག་སྐུ།།
དེ་དབུས་ཡེ་ཤེས་རྡོ་རྗེ་དྭངས་མ་ལྔ།།
410

ཐུགས་བསྒྲུབ་ཡང་གསང་བླ་མེད་ཆོས་མཆོག་པདྨ་རཱ་གའི་དམིགས་རིམ་འཆུག་མེད་གསལ་བྱེད།

ལུས་གནད་རྩ་ཡི་དབུ་མ་ལྔ། དམིགས་པ་ཡུལ་གྱི་དབུ་མ་ཐ་མི་དད་པར་
གསལ་བཞིན་པ། དེ་ཉིད་ཀྱི་གཡས་སུ་རོ་མ་དམར་མོ། གཡོན་དུ་རྐྱང་མ་དཀར་
མོ་གསུམ་ཀའང༌། སྤྱི་བོའི་གཙུག་ནས་མར་སྣ་གསང་སྣ་རྩེར་ཟུག་པ། རོ་རྐྱང་གི་
ཡལ་ག་གཉིས་སྤྲ་དཀར་ནག་མཚམས་ཀྱི་ནང་ཁོངས་སུ། དབུ་མའི་ཚིགས་
མཚམས་སུ་སྣེ་ཚུད་པར་བསམ་ལ། གཤང་སྒོར་ཐིག་ལེ་ནག་པོ་ཡཾ་གིས་མཚན་པ།
གསང་སྒོར་ཐིག་ལེ་ནག་པོ་རཾ་གྱིས་མཚན་པ། གསང་གནས་སུ་རྩ་འདབ་ཉི་ཤུ་རྩ་
བརྒྱད། ལྟེ་བར་རྩ་འདབ་དྲུག་བཅུ་རེ་བཞི། སྙིང་ཁར་རྩ་འདབ་སུམ་ཅུ་སོ་གཉིས།
མགྲིན་པར་རྩ་འདབ་བཅུ་དྲུག །སྤྱི་བོར་རྩ་འདབ་སུམ་བརྒྱ་དྲུག་ཅུ་སྟེང་རྩ་གསུམ་
འཁོར་ལོ་ལྔ་ལྡན་དུ་གསལ་བའི། ལྟེ་བའི་རྩ་འདབ་ཀྱི་དབུས་སུ་པདྨ་མཁའ་འགྲོ་ཡབ་
ཡུམ་སྙོམས་པར་ཞུགས་པའི་མཁའ་གསང་གི་དབུས་སུ། ཧཾ་ཡིག་དངུལ་ཆུའི་མདོག་
ཅན་གསལ་བར་དམིགས་ཏེ། ཕོ་རླུང་དྲག་སྦྱོར་གྱི་རྣམ་པས། སྟེང་རླུང་མནན་ཏེ།
འོག་རླུང་བསྐུལ་ཞིང་འཐེན་པས། ཡཾ་ལས་རླུང་གཡོས། གསང་གནས་ཀྱི་རཾ་ལ་
ཕོག་མེ་འབར་ཏེ། དབུ་མའི་ནང་བརྒྱུད་པདྨ་མཁའ་འགྲོ་ཡབ་ཡུམ་སྦྱོར་མཚམས་
ལ་ཕོག་པས། ཡབ་ཡུམ་བདེ་བའི་དྲོད་ཀྱི་བསྲུབས་སྦྱོར་ལ་བརྟེན་པའི་བྱང་སེམས་
ལྟེ་བ་གསང་གནས་ཞབས་མཐིལ་གྱི་བར་འོད་དང་བསྲེས་ཏེ། ལྟེ་བ་
ཀྱི་རྒྱུནཔ༞གང་བའི་དམིགས་པ་ལ་ཡུན་
སླར་ཡང་མཁའ་འགྲོ་ཡབ་ཡུམ་གྱི་དབུ་མའི་ལམ་བརྒྱུད། རླུང་གི་སྦྱོར་བ་དང་ལྷན་
411

ཁྲིད་ཡིག་གི་སྐོར།

ཅིག་རུ་རཾ་ཡིག་གཏུམ་མོ་ཡེ་ཤེས་ཀྱི་མེ་ཆེར་འབར་ཏེ། པདྨ་མཁའ་འགྲོ་ཡབ་ཡུམ་
གྱི་སྦྱོར་མཚམས་ཀྱི་གནད་བསྐུལ་བའི། མཁའ་གསང་གི་ཧཾ་ཡིག་ལས་བྱང་སེམས་
ཀྱི་རྒྱུན་བབས། སྙིང་ག་མན་བྱང་སེམས་འོད་ཀྱིས་ཀུན་ནས་གཏམས། དེ་བཞིན་
དུ་མགྲིན་པ། སྤྱི་བོ་བདེ་ཆེན་གྱི་འཁོར་ལོའི་དབུས་རྣམས་སུ། གཏུམ་མོའི་མེ་ལྕེས།
པདྨ་མཁའ་འགྲོ་ཡབ་ཡུམ་གྱིས་བདེ་བའི་གནད་བསྐུལ་པའི། མཁའ་གསང་ནི་ཧཾ་
ཡིག་ལས་བྱང་སེམས་ཀྱི་བདུད་རྩིའི་རྒྱུན་བབ། ལུས་གནད་མེ་ཐབས་དྲུ་
ཐབས་དྲུག་བཅིངས་
ལྷོད་ཆགས་པའི་རླུང་གནད་ཁ་སྦྱར་གྱི་ངང་ནས། སྐེད་པ་གཡས་གཡོན་དུ་འཆུན་
བཙལ་བའི་འཁོར་ལོ་ལྟར་བསྐོར་ཞིང༌། རྒྱབ་མདུད་དུ་འཕུལ་བཅར། དཔུང་པ་
གཉིས་ཀྱི་ནང་དུ་བསྐོར་རྗེས་རྐང་པ་རེ་མིག་ལྟར་བསྣོལ་བཞིན་པའི་རྐང་སོར་རྣམས་
།་གཉིས་སོར་མོས་བཅིངས་ཏེ། རྒྱབ་ཏུ་འཐེན་པ་དང་མཉམ་དུ། རྐང་མགོ་
གཉིས་ཀྱི་མདུན་དུ་འཕུལ་བ་བཏབ་གཅིག་ཏུ་བྱས་ཤིང༌། རླུང་གནད་ཁ་སྦྱོར་དྲག་
ཏུ་མནན་པ་དྲོད་གློ་བུར་དུ་སྐྱེ་ཞིང་། དེ་རྗེས་མཐེའུ་འབེབས། བྲབ་བཞི། ལུས་འདུལ་
སོགས་མཐོང་བ་བརྒྱུད་པ་ལྟར་བྱེད་ཅིང་གནད་དུ་གང་འགྲོ་དུས་སྐབས་སུ་དང་འབྲེལ་
བར་བྱ་བ་ཉིད་དོ།།
དྲོད་ཀྱི་གཏུམ་མོ་ནི་མེ་དམིགས་ཆེ་བསྐྱེད་ཆུང་བསྐྱེད་གཙོ་བོར་བྱེད་ཅིང་བདེ་
བའི་གཏུམ་མོ་ནི། རང་ལུས་ཐབས་ལྡན་གྱི་ཡེ་རྒྱའམ། ལས་རྒྱ་མེ་གསུམ་ལྡན་
ཞིག་ལ་གནད་དུ་བསྣུན་པ་སོགས་ནི། བུ་ཡིག་ཡེ་ཤེས་གསལ་སྒྲོན་དང༌།
412

ཐུགས་བསྒྲུབ་ཡང་གསང་བླ་མེད་ཆོས་མཆོག་པདྨ་རཱ་གའི་དམིགས་རིམ་འཆུག་མེད་གསལ་བྱེད།

སྤྱི་ཆིངས་ལས་ཇི་ལྟར་བསྟན་པ་བཞིན་དུ། དྭངས་མའི་ཁམས་འཛག་མེད་དུ་
བཅིངས་ཏེ། འདྲེན་འགྲེམས་སོགས་ཀྱིས་བརྟེན་པར་བྱ་བ་དང༌། ཉམས་མྱོང་
མན་ངག་དང་ལྡན་པ་དག་ལས་རྙེད་པ་ཁོ་ནའོ།།
མི་རྟོག་པའི་གཏུམ་མོ་ནི། དབྱིངས་རིག་བསྲེས་ཏེ་སྲིད་ཞི་རོ་མཉམ་ཆེན་པོར་
འཇོག་པ་ཉིད་དོ། །མཐར་རཾ་ཡིག་གཏུམ་མོའི་ས་བོན་ལ་རང་གནས་སུ་འཇོག་པ་དང་
ལྟེ་བར་མེ་འོད་ཀུན་ལྡན་དུ་གསལ་བས། ཟས་ཀྱི་དྭངས་སྙིགས་འབྱེད་ཅིང་ཡོན་ཏན་
དུ་མ་དང་ལྡན་ ང་ལྡན་པ་ཉིད་དོ། །མི་རྟོག་པའི་གཏུམ་མོ་དེ་ཉིད་ལ་གཞི་ལམ་འབྲས་བུ་འོད་
གསལ་དང་གསུམ་ལས། སེམས་ནི་སེམས་མ་མཆིས་ཏེ།
སེམས་ཀྱི་རང་བཞིན་འོད་གསལ་བའོ།།
ཞེས་པས། རང་གི་སེམས་ཉིད་གདོད་མ་ནས་ཞི་ཞིང་མ་སྐྱེས་པ། རང་བཞིན་
གྱིས་རྣམ་པར་དག་པ་གཞི་ཉིད་དང༌། ལམ་ལའང་ཉམས་མྱོང་རྟོགས་མ་ལས།
བདེ་གསལ་གྱི་རང་མདངས་ལས་སྟོང་གཟུགས་སོགས་སྣང་ཡུལ་གྱི་རྣམ་པ་སྣ་ཚོགས་
སུ་མཐོང་ཞིང༌། བདེ་གསལ་མི་རྟོག་པའི་ཉམས་མྱོང་ངེས་ཤེས་དང་བཅས་པ་
ཉིད་དང༌། མྱོང་བའི་སྐབས་སུ་བདེ་གསལ་གྱི་ཉམས་དག་པའི་གཤིས་ལུགས་ཀྱི་
རང་ཞལ། བདེན་ཞེན་གྱི་རྣམ་པར་རྟོག་པས་དབེན་པའི་རྩོལ་བྱས་ཀྱི་དྲན་པ་དག་པ་
རྩོལ་མེད་རང་འགྲོས་ཀྱི་ཉིན་སྣང་གི་ཉམས་མྱོང་གཉིད་འོད་གསལ་དུ་འགྲེངས་པ་དང༌།
རྟོགས་པའི་འོད་གས གསལ་ནི་གཟུང་འཛིན་གྱི་རྣམ་པར་རྟོག་པ་ཕྲ་རག་ཕལ་ཆེར་གཉིས་
།་པས་
413

ཁྲིད་ཡིག་གི་སྐོར།

མེད་ཡེ་ཤེས་ཀྱི་ངོ་བོ་རོ་གཅིག་པས། གཞི་སྐྱེ་བ་མེད་པ་ལས་གདངས་མ་འགགས་
པའི་རང་རྩལ་མཐའ་དག་པ་ལ། གཉེན་པོ་དང་བཅོས་བསྒྱུར་མི་དགོས་པར་ཤུགས་
འབྱུང་གི་དྲན་པ་ཁོ་ནས། གཉིད་འཐུག་ཀུན་གནས་ངན་ལན་གྱི་དྲི་ལ་ཕྲ་མོ་ཙམ་ཞིག་
མ་གཏོགས་དོན་གྱི་འོད་གསལ་ལས་མི་འདའ་བ་དང༌། འབྲས་བུ་འོད་གསལ་ནི་
སངས་རྒྱས་འཕགས་པའི་བྲལ་འབྲས་ཀྱི་ཐུགས་ཟབ་གསལ་གཉིས་སུ་མེད་པའི་ཡེ་
ཤེས་སོ། །དེ་ལྟར་མངོན་དུ་གྱུར་པ་དག་ནི། རྨི་ལམ་ཉིང་འཁྲུལ་གྱི་བག་ཆགས་
ལ་བརྟེན་ནས་ལམ་རིམ་པས་སྦྱོང་བ་ཉིད་དོ།།
རྨི་ལམ་འཛིན་པ་དང༌། སྦྱང་གཞི་སྒྱུ་མར་སློབ་པ་དང༌། ཡང་བ་ལ་ཐོག་
རྫིས་སུ་བྱ་ཞིང་། དོན་གྱི་ངོ་བོ་ལ་མཉམ་པར་འཇོག་པ་དང་ལྔ་ལས། འཛིན་པ་ནི་
ཉིན་མཚན་གཉིས་ཀར་འདུན་པ་དྲག་པོས་ཅི་ནས་ཀྱང་རྨི་ལམ་འཛིན་པ་ནན་ཏན་
བྱེད་ཅིང༌། མགྲིན་པའི་འཁོར་ལོའི་དབུས་སུ་ཐིག་ལེ་དྭངས་གསལ་ལ་མཉམ་པར་
འཇོག་ཅིང་གཉིད་པ་དང་། ཡང་གཉིད་སྲབ་ན་ཡང་ཡང་སད་ན། སྙིང་གི་ཐིག་ལེ་
མཐིང་གའམ། གསང་བའི་ནོར་བུའི་དབུས་སུ་ཐིག་ལེ་མཐིང་ག་འོད་ཟེར་ལྔ་ལྡན་ལ་
དམིགས་ནས། འཇམ་རླུང་བསྒོམས་པ་དང་ལྷན་ཅིག་ཏུ་མཉམ་པར་འཇོག་པ་ནི་
གནད་དམ་པའོ།།
སྦྱངས་བ་ནི་རྨི་ལམ་ཡིན་པར་ཤེས་ཀྱང་འཕྲལ་དུ་འཁྲུལ་འགྲོ་བ་ཞིག་
འདུག་ན། ཉིན་སྣང་དུ་ཚོགས་དྲུག་གི་ཡུལ་སྣང་དུ་ངོ་རང་ཐོག་ཏུ་འཇོག་ལ་གོམས་
414

ཐུགས་བསྒྲུབ་ཡང་གསང་བླ་མེད་ཆོས་མཆོག་པདྨ་རཱ་གའི་དམིགས་རིམ་འཆུག་མེད་གསལ་བྱེད།

འདྲེས་ཆུང་བས་སྐྱོན་ཡིན་པས། རང་སའི་འཆར་སྒོས་རྩལ་སྣང་མཐའ་དག་ལ་བསྲེ་
བའི་གནད་དང་ལྡན་པའི་ངང་ནས་ཉིན་སྣང་གི་སྣང་ཡུལ་འདི་དག་ནི་རྨི་ལམ་དང་
འདྲ་བས། སྣང་བཞིན་པའི་དུས་ན་ཡོད་མ་མྱོང་བ་ལ་བརྟེན། དོན་རང་ཐོག་ནས་
གང་དུའང་མ་གྲུབ་པའི་འདུན་པ་བརྟན་པོ་བྱས་ནས། གཉིད་ནམ་སད་སད་ལ་དྲན་
འདུན་ཡང་ཡང་གཏད་པས། རྨི་ལམ་རང་ས་ལ་རང་བྱན་ཚུད་པ་ཞིག་བྱུང་ཚེ། ཕྲ་བ་
ལ་ཉམས་སུ་ལོན་པ་ཞིག་འབྱུང་ཞིང་། སྒྱུ་མར་སློབ་པ་ནི། སྣང་གྲགས་ཀྱི་ཆོས་འདི་
དག་ནི་མེད་བཞིན་དུ་སྣང་ཀྱང་། སྣང་བཞིན་པའི་དུས་ན་བདེན་པར་མ་གྲུབ་པར་ཡང་
ཡང་དྲན་འདུན་གྱིས་ཐག་བཅད་པའི། ཚེ་འདིའི་སྙན་གྲགས་ལེགས་ཉེས་བདེ་སྡུག་
མཐའ་དག་སོགས་ལ་འཛིན་མེད་ཀྱི་ངོ་བོར་རོ་སྙོམས་པས། འཇིག་རྟེན་ཆོས་བརྒྱད་
བྲལ་བ་ཞིག་དང༌། མི་ཕོད་པ་ལ་ཐོག་རྫིས་སུ་བྱེད་པ་ནི། རྨི་ལམ་དུ་མེ་དང༌།
ཆུ་དང་། གཡང་ས་དང༌། མཚོན་ཆ་རྒྱབ་ཅིང་གཅན་གཟན་གདུག་པ་ཅན་གྱི་
གནོད་པ་ལ་སོགས་རྨིས་ནའང༌། རང་ཉིད་ལ་གཅེས་འཛིན་མེད་པར་དེ་དག་ཐོག་
༼ སྤྲུལ་བསྒྱུར་གཉིས་ཞལ་ལས་ཤེས། ༽ རྫིས་སུ་བྱེད་པ་དང༌། དོན་གྱི་ངོ་བོ་ལ་མཉམ་པར་
འཇོག་པ་ནི། གོང་དུ་ཉེར་བར་བསྟན་པའི་ཉམས་མྱོང་རྟོགས་གསུམ་གྱི་རང་སའི་
གཤིས་རང་འགྲོས་ཀྱི་དྲན་པའི་སྐྱོང་ལུགས་རྣམས་ལས་མི་འདའ་བ་ཉིད་དོ།།
སྒྱུ་ལུས་ནི་ལམ་གཏུམ་མོ་དང་འབྲེལ་པ་ཞིག་དཔེ་རྒྱུད་དུ་བསྟན་འདུག་ཀྱང༌།
འདིར་རྨི་ལམ་ལ་མྱོང་བ་ཐོན་པ་ཞིག་བྱུང་ཚེ། མྱོང་འདོད་ཀྱི་འོད་གསལ་དེའི་བཞོན་
415

ཁྲིད་ཡིག་གི་སྐོར།

པའི་རླུང་ཤིན་ཏུ་ཕྲ་བ་དེ་ལས་རྨི་ལམ་གྱི་དོད་ཐུབ་ཏུ། ཡིད་ངོརལྷའི་སྐུ་ལྷན་སྐྱེས་ཡབ་
ཡུམ་སྒྱུ་ལུས་སུ་ལྡང་བར་བྱེད་པ་ལ་སྦྱང་བ་སློབ་པར་བྱེད་པ་གཉིས་ལས། མ་དག་
པའི་སྒྱུ་ལུས་སྒྱུ་མར་སྦྱངས་བར་བྱེད་པ་དང༌། དག་པའི་སྒྱུ་ལུས་སྒྱུ་མར་བྱེད་པ་
གཉིས་ཏེ། དང་པོ་རིལ་འཛིན་དང་རྗེས་གཞིག་གི་བསམ་གཏན་གྱིས། ཕྱི་ནང་
སྣོད་བཅུད་ཀྱི་ཆོས་ཐམས་ཅད་རང་བཞིན་སྟོང་ཉིད་ཀྱི་གཏན་ལ་ཕབ་སྟེ། སྤྱིའི་དོན་
སྒྱུ་མའི་དཔེ་དགུ་ནི། མིག་ཡོར། སྨིག་སྒྱུ། རྨི་ལམ། བྲག་ཆ། དྲི་ཟའི་
གྲོང་ཆེར། མིག་འཕྲུལ། གློག་དང༌། ཆུ་བུར། སྒྱུ་མ་མཁན་གྱིས་སྤྲུལ་པའི་
སྐྱེས་པ་བུད་མེད་རྟ་གླང་སོགས་དང་འདྲ་སྟེ། སྣང་བཞིན་པའི་དུས་ན་བདེན་པར་གྲུབ་
པ་མེད་པར་ཉམས་སུ་བླངས་པས། འཇིག་རྟེན་ཆོས་བརྒྱད་རང་ཐོག་ཏུ་རོ་སྙོམ་དུའོ། །
དག་པའི་སྒྱུ་ལུས་ནི་སྤྲུལ་པ་དབྱིབས་ཀྱིས་རྣལ་འབྱོར་དང་རིང་བཞིན་དབྱིབས་ཀྱི་རྣལ་
འབྱོར་གཉིས་ལས།
དང་པོ་ནི། མེ་ལོང་གཡའ་དག་པའི་ནང་དུ་ལེགས་པར་བྲིས་པ་ལྷའི་སྐུ་
གསལ་བར་ཤར་བ་ཉིད་ལ་ཡིད་གཏད་ནས་བསྒོམས་པར་བྱས་པས། རང་བཞིན་
གྱི་དབྱིབས་ཀྱི་རྣལ་འབྱོར་རང་ལུས་སྣང་ལ་རང་བཞིན་མེད་པར་དེ་ལྟ་བུའི་ལྷ་ཡི་སྐུར་
ཉིན་མཚན་མེད་པར་གོམས་པར་བྱས་པ་ལ་བརྟེན་ནས་ཅི་ཞིག་ལྟར་ན་རང་གི་ཡིད་ངོར་
ལུས་ལྷའི་རྣམ་རོལ་རླུང་སེམས་ཙམ་ལས་གྲུབ་པའི་སྒྱུ་མའི་སྐུ་གཟུགས་བརྙན་གསལ་
རྫོགས་སུ་འཆར་བ་ཞིག་འབྱུང་ངེས་པ་སྟེ། དུས་འཁོར་ལས། རང་གི་ཡིད་ལ་སྐྱེས་
416

ཐུགས་བསྒྲུབ་ཡང་གསང་བླ་མེད་ཆོས་མཆོག་པདྨ་རཱ་གའི་དམིགས་རིམ་འཆུག་མེད་གསལ་བྱེད།

པ་མེད་ལོང་ནང་གི་གཟུགས་བརྙན་ལྟ་བུ་ཉིད། གང་ལེགས་མཐའ་དག་རྒྱལ་བའི་
སྲས་དང་རྣལ་འབྱོར་དབང་པོས་བསྟན་བྱ་སྟེ། གསུངས་པ་དང་མཚུངས་པར།
རིམ་པ་ལྔ་ལས།
རྡོ་རྗེ་སེམས་དཔའ་ལེགས་བྲིས་པ།།
མེ་ལོང་དྲི་མ་མེད་པ་ལེགས།།
གཟུགས་བརྙན་གསལ་བར་སྣང་དང་མཚུངས།།
ཞེས་དང༌། གཞན་ཡང་ལུང་ལས།
མཁའ་དབྱིངས་ཤར་བའི་དབང་པོ་གཞུ་བཞིན་དུ།།
གསལ་དྭངས་འོད་ཟེར་ལྔ་ཡི་དྲ་བ་ཅན།།
ཅེས་པས། དག་པའི་སྒྱུ་ལུས་དཔེ་གསུམ་དང་མཚུངས་པར་ཉམས་སུ་
ལེན་ཞིང་། སྒྱུ་ལུས་ཇི་ལྟར་ལྡང་འཇུག་མན་ངག་གི་སྐོར་སོགས་ཟབ་པའི་གནད་
མཐའ་དག་དང༌། རྨི་ལམ་སྒྱུ་མའི་སྐུར་ལྡང་བ་ནི་བླ་མ་དམ་པའི་ཞལ་ལས་ཤེས་
པར་བྱ་བ་ཉིད་དོ།།
དེ་ལྟར་ལམ་གོ ་གོང་མ་ལ་ཉེ་བར་སྦྱངས་ཀྱང༌། ཚུལ་བཞིན་མངོན་དུ་མ་གྱུར་
བའི་དབང་གིས་ལུས་དང་ལོངས་སྤྱོད་ལ་ཉེ་བར་ཞེན་ཅིང་ཆགས་ན། འབྱུང་ལུ
ལྟོས་མེད་དུ་འདོད་དགུའི་དཔལ་དུ་འབྱུང་བར་བསམ་ནས་སྦྱིན་པ་དང༌། གནས་
སྐབས་ཀྱི་ལོངས་སྤྱོད་རྣམས་ལ་ཡང་ཆགས་འཛིན་མེད་པར་བྱཞིང་། ཚེ་འདིར་མཆོག་
417

ཁྲིད་ཡིག་གི་སྐོར།

གྲུབ་པར་མ་གྱུར་ཚེ་ཡང་། འཆི་ཀ་ཡེ་ཤེས་ཟང་ཐལ་དུ་བཏང་ནས། ལམ་གྱི་འཕྲོ་
མཐུད་ཕྱིས་སྔགས་སྤྱོད་ཀྱི་ཞིང་ཁམས་རྣམ་པར་དག་པ་སོགས་སུ་སྐྱེ་བ་ལེན་པ་ནི།
གསང་སྔགས་སྤྱི་དང་ལམ་འདིའི་ཁྱད་པར་གྱི་ཉམས་ལེན་གྱི་གནད་ཡིན་པས།
བློ་གྲོས་དང་ལྡན་པ་རྣམས་ཀྱིས་ཁོང་དུ་ཆུད་པར་བྱ་བའི་གནས་སོ།།
ཚུལ་འདི་ཉིད་གཞུང་ཡིག་ཆུང་དང་བཅས་པ་ལ་གསལ་བར་བཞུགས་མོད་ཡོད་ཀྱང༌། ཟབ་མོ
ཆོས་འདིའི་ལུང་གིས་ཟིན་པའི་སྐྱེས་ཆེན་དམ་པར་གྱུར་པ་ཀུན་དགའ་ཚེ་མཆོག་པ་ཉིད་དང༌། ལྷག་བསམ་
རྣམ་པར་དག་པའི་བསྟན་པའི་སྦྱིན་བདག་ཆེན་པོ་ཐུབ་དབང་རྒྱལ་མཚན་པས། ལྷ་རྫས་བཟང་པོ་དང་བཅས་
ཏེ་བཀའ་ནན་གྱིས་ལེགས་པར་བསྐུལ་པའི་ངོར། དུས་མཐའི་སྙོམས་ལས་པ་སྣ་ཚོགས་རང་གྲོལ་གྱིས་ཐུབ་
བསྟན་རྡོ་རྗེའི་བྲག་ཏུ་སྦྱར་བའོ།།
418